**5. Деструктори**

Деструкторът се извиква автоматично при разрушаването на обект от класа.

Деструкторът има същото име като класа, но предшествано от символа ~. Деструкторът не може да връща резултат и не може да има аргументи. В един клас може да има само един деструктор. Ако липсва, то той бива генериран автоматично от компилатора, като в него просто се освобождават член-променливите на класа. Общият вид на деструктора е:

<име-на-клас>:: ~<име-на-клас>()

{ //Тяло на деструктор }

Деструкторите не се наследяват автоматично и трябва ръчно да се предефинират при наследени класове.

При наследяване е добре да дефинираме базовия деструктор като виртуален за да не възникнат проблеми при освобождаването на памет.